**Татар телендә гомуми белем бирү оешмаларында укучы балалар өчен**

**татар теленнән республика олимпиадасының**

**мәктәп туры биремнәренең җаваплары**

**(2022-2023 нче уку елы)**

**8 нче сыйныф**

**Максималь балл – 50**

**I. Тестны эшләгез. (12 балл)**

1. Рәт гармониясенә буйсынган сүзләр рәтен табыгыз. **(1 балл)**

а) кечкенә, аланнар, чиста

**ә) шомлырак, куркыныч, наратлыктан**

б) пышылдаган, дөньясы, камышлар

2. Сүзнең транскрипциясендә хата булган вариантны билгеләгез. **(1 балл)**

а) шомлы – [шомло]

ә) тоела – [тойола]

**б) камыш – [ка°мыш]**

3. Парсыз саңгырау тартык авазларны табыгыз. **(1 балл)**

а) [б],[в], [г],[ғ],[д],[ж],[җ],[з]

ә) [w],[й],[л],[м],[н],[ң],[р]

**б) [х],[һ],[ц],[щ]**

4. Нәрсә ул логик басым? **(1 балл)**

**а) сөйләмдәге бер сүзне көчле итеп әйтү**

ә) сүзнең бер иҗеген башкаларыннан аерып әйтү

б) сүзнең бер иҗеген көчле итеп әйтү

5. Тексттан синоним сүзләрне табып языгыз. **(1 балл)**

а) саф, чиста

ә) тылсымлы, серле

б) Су анасы, Су иясе

6. Ойконимика нәрсәне өйрәнә? **(1 балл)**

а) су чыганаклары исемнәрен өйрәнә

ә) **торак пункт атамаларын өйрәнә**

б) ландшафт-рельеф атамаларын өйрәнә

7. *Килим, килик* фигыльләре кайсы фигыль төркемчәсенә карый? **(1 балл)**

а) хикәя фигыль

ә)  боерыкфигыль

б)  **теләк фигыль**

8. Бирелгән сүзләр арасыннан кисәкчәне табыгыз. **(1 балл)**

а) белән

ә) хәтта

б) **инде**

9. Җөмләнең төре дөрес күрсәтелгән рәтне билгеләгез. **(2 балл)**

*Буа тирәсен озын-озын камышлар, төрле куаклар әйләндереп алган, шунлыктан анда су коенучылар бөтенләй күренми.*

а) гади җөмлә

ә) синтетик иярченле кушма җөмлә

б) **аналитик иярченле кушма җөмлә**

10. Иярчен җөмләнең мәгънәсе ягыннан төрен билгеләгез. **(2 балл)**

*Кояш бату белән, суның җаны барлыкка килә.*

а) синтетик иярчен сәбәп җөмлә

ә) синтетик иярчен максат җөмлә

б) **синтетик** **иярчен вакыт җөмлә**

**II. Теоретик бирем. (16 балл)**

Орфографик принциплар турында языгыз. Өчәр мисал китерегез.

**Орфография** дөрес язу дигәнне аңлата. Хәзерге татар язуы **фонетик принципка** нигезләнә. Орфографиянең төп кагыйдәсе — татар әдәби телендә сүзләрдә нинди авазлар әйтелсә, шулар языла: *идән, тәрәзә*.

Орфография бары тик бер генә принцип белән чикләнә алмый. Татар орфографиясендә морфологик, тарихи-традицион, график принциплар да күзәтелә.

**Морфологик принцип** — сүзләрнең мәгънәле кисәкләрен һәр очракта да бер генә төрле язу. [з], [н], [л] авазларына беткән иҗекләрдә бу тартыклар күрше авазга ияреп, [с], [м], [ң], [н] булып әйтелү (*сүзсез, әнкәй, унбер, буранлы*), өлешчә редукция күренеше (*кеше, белем*) язуда күрсәтелми.

**Тарихи-традицион принцип** сүзләрнең элекке язылышын саклап калуда чагылыш таба. Моны цифрлар, төрле шартлы билгеләр янында килгән кушымчаларның аерым язылуында күрә алабыз: *6 шар алма; 18 нче йорт; 11 еннән 15 енә кадәр; 2% лы эремә; җылылык 20° тан югары.*

**График принцип** — рус теленнән һәм рус теле аша кергән сүзләрне рус телендәгечә язу: *комитет, профсоюз, геометрия, физика* һ.б.

**III. Гамәли-иҗади бирем (22 балл)**

1. *Кешеләр буаның тирә-ягына чүп ташласалар, Су анасы аларны яратмый.* Табигатьне саклау турында текст төзеп языгыз (15 җөмлә). ***(15 балл)***

2. *Иртә торгач та Су анасы буада коенган* җөмләсендәге *торгач* сүзенә морфологик анализның дөрес вариантын күрсәтегез. ***(7 балл)***

а) фигыль, затланышлы, III төр хәл фигыль, барлыкта, җөмләдә хәл булып килә;

ә) фигыль, затланышсыз, II төр хәл фигыль, барлыкта, зат-сан белән төрләнми, җөмләдә тәмамлык булып килгән;

б) **фигыль, затланышсыз, III төр хәл фигыль, барлыкта, зат-сан белән төрләнми, җөмләдә хәл булып килә.**