**Татар телендә гомуми белем бирү оешмаларында укучы балалар өчен**

**татар теленнән республика олимпиадасының**

**мәктәп туры биремнәренең җаваплары**

**(2022-2023 нче уку елы)**

**9 нчы сыйныф**

**Максималь балл – 50**

**I. Тестны эшләгез. (12 балл)**

1. Сүзнең транскрипциясендә хата булган вариантны билгеләгез. **(1 балл)**

а) борын – [борон]

ә) **алмалары - [а°лма°ла°ры]**

б) югары - [йуғары]

2. [қ], [ң], [ғ], [х] авазларының ясалу урынын билгеләгез. **(1 балл)**

а) тел арты тартыклары

ә) **кече тел тартыклары**

б) ирен-ирен тартыклары

3. Эпитеза күренеше нәрсә ул? **(1 балл)**

а) **сүз ахырында сузык өстәлү**

ә) сүз уртасына сузык өстәлү

б) сүз алдына сузык өстәлү

4. Нәрсә ул тулы редукция күренеше? **(1 балл)**

а) сузык авазның кыскарак әйтелүе

ә) авазларның җайлашуы

б) **сузык авазның бөтенләй төшеп калуы**

5. Чагыштыру мәгънәсен белдергән сүзтезмәне табып языгыз. **(1 балл)**

а) эчкәрәк кергән саен

ә) чибәр кыз белән

б) **бармак башы хәтле җиләк**

6. *Әтәй, әбәй, кучат, тутырык, кузганак* кебек сүзләр кайсы сүзләргә карый? **(1 балл)**

а) тарихи сүзләргә

ә) **диалекталь сүзләргә**

б) архаизмнарга

7. *Бармак башы хәтле кып-кызыл җиләкләр, мине өз дә мине өз дип, әллә кайдан кычкырып утыралар* җөмләсендә *өз* фигыле кайсы фигыль төркемчәсенә карый? **(1 балл)**

а) **боерык фигыль**

ә)  сыйфат фигыль

б) хикәя фигыль

8. Фикерләрне йомгаклау, нәтиҗә ясауны белдергән кереш сүзләрне табыгыз. **(1 балл)**

а) беренчедән, икенчедән, өченчедән

ә) әлбәттә, һичшиксез, билгеле

б) **димәк, кыскасы, гомумән**

9. Иярчен җөмләнең мәгънәсе ягыннан төрен билгеләгез. **(2 балл)**

*Кыз чибәр-сылу булса да, чәчәкләр аннан көнләшмәгән.*

а) **иярчен кире җөмлә**

ә) иярчен шарт җөмлә

б) иярчен сәбәп җөмлә

10. Кушма җөмлә составындагы гади җөмләләрне үзара бәйли торган аналитик чараларны билгеләгез. **(2 балл)**

а) бәйлекләр һәм бәйлек сүзләр

ә) **ияртүче теркәгечләр һәм теркәгеч сүзләр**

б) килеш кушымчалары

**II. Теоретик бирем. (16 балл)**

Диалектлар турында языгыз. Өчәр мисал китерегез.

Гомумхалык теленең аерым бер төбәктә генә таралган чагыштырмача чикле сандагы кешеләр тарафыннан кулланыла торган төрен **җирле диалект** дип атыйлар. Шул төбәктә генә кулланыла торган сүзләрне **диалекталь сүзләр** дип йөртәләр: әтәй (әти), тоснак (тоткын), көлчә (кабартма).

**Диалектология** — диалектларны өйрәнә торган фән.

Татар телендә өч диалект бар:

1) урта диалект (Казан татарлары диалекты);

2) көнбатыш диалект (мишәр диалекты);

3) көнчыгыш диалект (Себер татарлары диалекты).

Диалектлар сөйләшләргә бүленә. Урта диалект, мәсәлән, 30 га якын сөйләштән тора. Бу сөйләшләр, зур территориягә таралган булсалар да, төп үзенчәлекләре белән үзара берләшәләр.

Урта диалектның кайбер үзенчәлекләре:

1) җеләштерү: җул (юл), җегет (егет).

2) [а] авазының олаштырылуы: ба°ла°лар.

3) х/к күчеше: катын (хатын);

4) инфинитив формасы -мага/-мәгә, -малы/-мәле: бармалы.

Көнбатыш диалектның кайбер үзенчәлекләре:

1) йеләштерү: Йамали (Җамали), йуләк (җиләк);

2) [а] авазының ачык, киң әйтелешле варианты: бала;

3) ирен-ирен [о], [ө], [у], [ү] авазларын иренсезләштерү: кен (көн), беген (бүген), тен (төн), кыяш (кояш);

4) дифтонгларны монофтонглаштыру: сүләү (сөйләү), әдәү (әйдәү), бәрәм (бәйрәм);

5) [қ], [ғ] авазларының [к], [г] булып әйтелүе яисә төшеп калуы: кар, афу (гафу).

Көнчыгыш диалектның кайбер үзенчәлекләре:

1) цылаштыру: пыцак (пычак), бырцак (борчак);

2) [б], [д], [з] тартык авазларының саңгырау парларына алмашынуы: Пыел урашай полса ярар иде.

**III. Гамәли-иҗади бирем. (22 балл)**

1. Убырлы карчык бу чибәр кыз белән нәрсә турында сөйләшергә уйлаган? Шул турыда текст төзеп языгыз (16 җөмлә). ***(16 балл)***

2. Җөмләне укыгыз. Калын хәрефләр белән бирелгән исемгә морфологик анализ ясагыз. **(6 балл)**

*Кыз* ***җиләкне*** *өзәм дип үрелүгә, алар каядыр юкка чыгалар, ди.*

Җиләкне — исем, уртаклык исем, төшем килешендә, берлек санда, тартым белән төрләнмәгән, җөмләдә тәмамлык булып килгән; ясалышы ягыннан тамыр сүз.